钦定古今图书集成/明伦汇编/氏族典/第217卷 > 《廖用贤尚友录》 > 罗尚友
## 钦定古今图书集成/明伦汇编/氏族典/第217卷 > 《廖用贤尚友录》 > 罗尚友

按《尚友录》：尚友字明善，萍乡人。少负俊才，文章倚马
可待。尝谒阁门使萧注，令其赋诗，有“人间酒客兼诗
客，天上文星与将星”句。后登进士第，授武昌军节度
推官。时李常以中丞为帅，每燕集，必召尚友，凡乐语
诗词，皆即席而成，因目为席上才子。